Codex Sinaiticus
Store norske leksikon,Historie,Historievitenskap,Kildeskrifter
Codex Sinaiticus («boken fra Sinai») er et gresk håndskrift fra 300-tallet. Boken inneholder nesten hele Det gamle testamente, hele Det nye testamente, Barnabas' brev og fragmenter av Hermas' hyrdebok.
Deler av håndskriftet ble oppdaget i Katarinaklosteret ved Sinaifjellene i 1844 av Constantin von Tischendorf og finnes i dag i universitetsbiblioteket i Leipzig. Andre deler av håndskriftet overlot Tischendorf til tsar Aleksander 2., og disse er nå i British Library. Helt frem til 1980-årene har nye blad av håndskriftet blitt funnet i Katarinaklosteret. Les mer i Store norske leksikon Codex Alexandrinus Codex Vaticanus Bibelen – håndskrifter og utgaver Eksterne lenker Codex Sinaiticus – offisielt nettsted (engelsk)